Kotnikova ulica 28, 1000 Ljubljana T: 01 369 77 00

F: 01 369 78 32

 E: gp.mddsz@gov.si [www.mddsz.gov.si](http://www.mddsz.gov.si)

|  |
| --- |
| Številka: 0071-5/2018/14 |
| Ljubljana, 18. 12. 2018 |
| EVA 2018-2611-0076 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Predlog Uredbe o postopku priprave odziva Vlade Republike Slovenije na poziv Odbora za otrokove pravice glede postopka sporočanja kršitev – predlog za obravnavo**  |
| **1. Predlog sklepov vlade:** |
|

|  |
| --- |
| Na podlagi prvega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije na ..... seji dne ..... sprejela naslednji sklep:  |

S K L E PVlada Republike Slovenije je izdala Uredbo o postopku priprave odziva Vlade Republike Slovenije na poziv Odbora za otrokove pravice ter jo objavi v Uradnem listu Republike Slovenije.Stojan TramteGENERALNI SEKRETARSklep prejmejo:* ministrstva,
* vladne službe.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| mag. Andrej Del Fabro, generalni direktorTilen Zupan, višji svetovalec |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| * mag. Ksenija Klampfer
* Breda Božnik
* Mag. Andrej Del Fabro
 |
| **5. Kratek povzetek gradiva:** |
| Izbirni protokol h Konvenciji o otrokovih pravicah glede postopka sporočanja kršitev je potrdila Generalna skupščina Organizacije združenih narodov na svoji 66. seji z Resolucijo 66/138 19. decembra 2011. Republika Slovenija je Izbirni protokol h Konvenciji o otrokovih pravicah glede postopka sporočanja kršitev podpisala 28. februarja 2012. Konvencija o otrokovih pravicah je zadnja od osrednjih mednarodnih pogodb o človekovih pravicah, sprejetih v okviru Organizacije združenih narodov, h kateri je bil sprejet protokol, ki posameznikom zagotavlja pritožbeni postopek na mednarodni ravni.Otrokom omogoča sporočanje kršitev glede izvajanja pravic, ki jim jih zagotavljajo Konvencija o otrokovih pravicah in njena dva vsebinska izbirna protokola. Zakon o ratifikaciji Izbirnega protokola h Konvenciji o otrokovih pravicah glede postopka sporočanja (Uradni list RS – Mednarodne pogodbe, št. 3/18) nalaga vladi, da v treh mesecih od dneva deponiranja listine o ratifikaciji sprejme uredbo za izvajanje protokola. Uredba določa postopek priprave odgovorov, pojasnil, izjav, stališč, informacij, opažanj, mnenj, obvestil, podajo soglasij in sprejem začasnih ukrepov Vlade Republike Slovenije, v zvezi s pozivom Odbora za otrokove pravice podanem na podlagi Izbirnega protokola h konvenciji o otrokovih pravicah glede postopka sporočanja kršitev ter predložitve sporočil o kršitvah drugih držav. |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR:**(Samo če izberete DA pod točko 6.a.) |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| **SKUPAJ** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)**Kratka obrazložitev**Predlagano gradivo nima finančnih posledic. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: DA/NE
* Združenju občin Slovenije ZOS: DA/NE
* Združenju mestnih občin Slovenije ZMOS: DA/NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| Sodelovanje javnosti ni potrebno. Besedilo določa postopek priprave vladnega gradiva za pripravo odgovorov Vlade RS v zvezi s pozivom Odbora za otrokove pravice. |
| (Če je odgovor DA, navedite:Datum objave: ………V razpravo so bili vključeni: * nevladne organizacije,
* predstavniki zainteresirane javnosti,
* predstavniki strokovne javnosti.
* .

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):Upoštevani so bili:* v celoti,
* večinoma,
* delno,
* niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje:Poročilo je bilo dano ……………..Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | DA |
| **mag. Ksenija Klampfer****MINISTRICA** |

**PRILOGA (jedro gradiva):**

**PREDLOG**

 **(EVA 2018-2611-0076)**

Na podlagi drugega odstavka 4. člena Zakona o ratifikaciji Izbirnega protokola h Konvenciji o otrokovih pravicah glede postopka sporočanja kršitev (Uradni list RS – Mednarodne pogodbe, št. 3/18) izdaja Vlada Republike Slovenije

**UREDBO o postopku priprave odziva Vlade Republike Slovenije na poziv Odbora za otrokove pravice glede postopka sporočanja kršitev**

**Prvi del: SPLOŠNE DOLOČBE**

1. **člen**

**(uvodna določba)**

1. Ta uredba določa postopek priprave odgovorov, pojasnil, izjav, stališč, informacij, opažanj, mnenj, obvestil, podajo soglasij, sprejetje zaščitnih in začasnih ukrepov Vlade Republike Slovenije (v nadaljnjem besedilu: vlada) v zvezi z zahtevami, obvestili, vabili, zaprosili in drugimi pozivi Odbora za otrokove pravice (v nadaljnjem besedilu: odbor), podanimi na podlagi Izbirnega protokola h Konvenciji o otrokovih pravicah glede postopka sporočanja kršitev (v nadaljnjem besedilu: protokol), ter postopek glede predložitve sporočil o kršitvah drugih držav.
2. Komuniciranje med odborom in vlado ali ministrstvom, pristojnim za družino (v nadaljnjem besedilu: ministrstvo), poteka prek ministrstva, pristojnega za zunanje zadeve. Komuniciranje med vlado in pristojnimi organi Republike Slovenije poteka prek ministrstva.
3. Ministrstvo pošlje poziv odbora iz prvega odstavka tega člena organom, na katerih delovno področje se nanaša kršitev (v nadaljnjem besedilu: organ), in s tem seznani vlado v osmih dneh od prejema takega poziva.
4. Organ pošlje odgovore, mnenja, predloge, poročila, stališča, informacije in druge odzive ministrstvu v roku, ki ga določi ministrstvo glede na rok za odziv, ki ga je določil odbor. Organ lahko zaprosi za podaljšanje tega roka. O zaprosilu odloči ministrstvo v osmih dneh od prejema zaprosila. Zoper odločitev ministrstva o podaljšanju roka pritožba ni mogoča.
5. Ministrstvo pripravi gradivo za obravnavo odziva iz prejšnjega odstavka na vladi. V postopku priprave gradiva organi sodelujejo z ministrstvom. V ta namen organ iz prejšnjega odstavka imenuje kontaktno osebo ali osebe, ki bodo sodelovale v postopku priprave gradiva. Ministrstvo pošlje gradivo vladi v obravnavo v 15 dneh od prejema odziva iz prejšnjega odstavka.
6. Vlada določi delegacijo, ki jo bo zastopala v postopku pred odborom ali v preiskavi na ozemlju Republike Slovenije. V ta namen organ sporoči ministrstvu imena in kontaktne podatke oseb, ki bodo sodelovale v postopku pred odborom.
7. Odgovore, pojasnila, izjave, stališča, informacije, opažanja, mnenja, obvestila, soglasja vlade (v nadaljnjem besedilu: odziv vlade) pošlje ministrstvo odboru prek ministrstva, pristojnega za zunanje zadeve, v osmih dneh od njihovega prejema.
8. **člen**

**(zaščitni ukrepi)**

Organ po prejemu zahteve odbora, podane na podlagi prvega odstavka 4. člena protokola, prouči zatrjevane kršitve iz navedenega člena protokola in v primeru ugotovitev kršitev sprejme ustrezne ukrepe za njihovo odpravo. Organ o ugotovitvah in sprejetih ukrepih pripravi poročilo, ki ga pošlje ministrstvu.

1. **člen**

**(začasni ukrepi)**

1. Organ prouči zahtevo odbora za sprejetje začasnih ukrepov iz prvega odstavka 6. člena protokola in sprejme ustrezne začasne ukrepe, da bi se izognili nepopravljivi škodi za žrtve domnevne kršitve. Organ o ugotovitvah in sprejetih ukrepih pripravi poročilo, ki ga pošlje ministrstvu.
2. Če organ iz prejšnjega odstavka kadar koli med postopkom ugotovi, da zahteva za sprejetje začasnih ukrepov ni utemeljena ali ti niso več potrebni, o tem pripravi poročilo in ga pošlje ministrstvu.
3. Ministrstvo po prejemu obvestila odbora o umiku zahteve za sprejetje začasnih ukrepov to obvestilo nemudoma pošlje organu in s tem seznani vlado.

**Drugi del: POSTOPEK V ZVEZI S SPOROČILOM O KRŠITVI**

1. **člen**

**(sporočilo o kršitvi)**

1. Organ po prejemu obvestila odbora iz prvega odstavka 8. člena protokola to obvestilo prouči in pošlje ministrstvu pisna pojasnila ali izjave, ki pojasnjujejo zadevo in uporabljena pravna sredstva.
2. Če organ meni, da je sporočilo o kršitvi nedopustno, v enem mesecu po prejemu obvestila iz prejšnjega odstavka pošlje ministrstvu pisni predlog, naj se sporočilo o kršitvi kot nedopustno zavrne, in navede razloge za njegovo nedopustnost. Če organ kot razlog nedopustnosti navede točko e prvega odstavka 7. člena protokola, navede pravna sredstva, ki so na voljo domnevni žrtvi in niso bila izkoriščena.
3. **člen**

**(ustna obravnava)**

1. Organ ministrstvu sporoči, ali se namerava odzvati na vabilo odbora na ustno obravnavo, tele- ali videokonferenco. Če organ potrdi udeležbo na ustni obravnavi, tele- ali videokonferenci, hkrati sporoči tudi imena in kontaktne podatke oseb, ki se bodo udeležile ustne obravnave, tele- ali videokonference.
2. Če organ zavrne udeležbo na ustni obravnavi, tele- ali videokonferenci, svojo odločitev utemelji.
3. **člen**

**(posvetovanje med postopkom)**

1. Organ sporoči ministrstvu, ali se namerava odzvati na zaprosilo odbora za posvetovanje in/ali pošiljanje dokumentacije. Če se organ na zaprosilo odzove, hkrati sporoči tudi ime in kontaktne podatke osebe ali oseb, ki bodo sodelovale v postopku posvetovanja, in/ali pošlje zaprošeno dokumentacijo. V posameznem primeru se lahko na podlagi posvetovanja in dogovora med ministrstvom, organom in ministrstvom, pristojnim za zunanje zadeve, sprejme odločitev, da se vzpostavi neposredno komuniciranje med odborom in kontaktno osebo oziroma osebami.
2. Če organ sporoči, da se na zaprosilo iz prejšnjega odstavka ne namerava odzvati, svojo odločitev utemelji.
3. **člen**

**(prijateljska poravnava)**

1. Organ pošlje ministrstvu utemeljeno stališče glede ponudbe odbora iz prvega odstavka 9. člena protokola. Če se organ strinja s postopkom prijateljske poravnave, hkrati sporoči tudi ime in kontaktne podatke osebe ali oseb, ki bodo v njej sodelovale.
2. Organ kadar koli od prejema sporočila o kršitvi v skladu s 4. členom te uredbe do izdaje ugotovitev odbora v zvezi s sporočilom o kršitvi predlaga vladi, da zaprosi odbor za nudenje njegovih dobrih uslug za dosego prijateljske poravnave.
3. **člen**

**(nadaljnji postopek)**

1. Organ po prejemu ugotovitev in morebitnih priporočil odbora iz petega odstavka 10. člena protokola pošlje ministrstvu pisni odgovor, ki vključuje informacije o izvedenih ali predvidenih ukrepih, sprejetih na podlagi ugotovitev in priporočil odbora ali dogovora iz prijateljske poravnave.
2. V primeru poziva odbora iz drugega odstavka 11. člena protokola pošlje organ ministrstvu pisni odgovor, ki vključuje informacije o izvedenih ali predvidenih ukrepih, sprejetih na podlagi ugotovitev in priporočil odbora ali o izvajanju dogovora iz prijateljske poravnave.
3. Na poziv odbora in ob predhodnem soglasju vlade organ, ki je zadolžen za pripravo poročila iz 44. člena Konvencije o otrokovih pravicah (Uradni list RS – Mednarodne pogodbe, št. 35/92 in št. 55/92; v nadaljnjem besedilu: konvencija), 12. člena Izbirnega protokola h Konvenciji o otrokovih pravicah glede prodaje otrok, otroške prostitucije in otroške pornografije (Uradni list RS – Mednarodne pogodbe, št. 23/04; v nadaljnjem besedilu: izbirni protokol h konvenciji glede prodaje otrok, otroške prostitucije in otroške pornografije) in 8. člena Izbirnega protokola h Konvenciji o otrokovih pravicah glede udeležbe otrok v oboroženih spopadih (Uradni list RS – Mednarodne pogodbe, št. 23/04; v nadaljnjem besedilu: izbirni protokol h konvenciji glede udeležbe otrok v oboroženih spopadih), v redno poročilo o uresničevanju določb konvencije in njenih vsebinskih protokolov vključi tudi informacije o ukrepih, sprejetih na podlagi ugotovitev in priporočil odbora ali o izvajanju dogovora iz prijateljske poravnave.
4. **člen**

**(sporočilo druge države o kršitvah v Republiki Sloveniji)**

V primeru sporočila o kršitvi iz 12. člena protokola se uporabljajo določbe 4. do 8. člena te uredbe.

**Tretji del: POSTOPEK ZA IZVEDBO PREDLOGA SPOROČILA REPUBLIKE SLOVENIJE O KRŠITVAH V DRUGIH DRŽAVAH POGODBENICAH**

1. **člen**

**(sporočilo Republike Slovenije o kršitvah v drugi državi)**

1. Organ, ki meni, da druga država pogodbenica krši svoje obveznosti po konvenciji, izbirnem protokolu h konvenciji glede prodaje otrok, otroške prostitucije in otroške pornografije ali izbirnem protokolu h konvenciji glede udeležbe otrok v oboroženih spopadih, to v obrazloženem mnenju sporoči ministrstvu.
2. Mnenje se uskladi z ministrstvom, pristojnim za zunanje zadeve, če organ iz prejšnjega odstavka ni ministrstvo, pristojno za zunanje zadeve.
3. Ministrstvo mnenje iz prvega odstavka tega člena skupaj z mnenjem ministrstva, pristojnega za zunanje zadeve, pošlje vladi v odločanje.

**Četrti del: POSTOPEK V ZVEZI S POSTOPKOM PREISKAVE HUDIH ALI SISTEMATIČNIH KRŠITEV**

1. **člen**

**(proučitev sporočila)**

Po prejemu pobude odbora za sodelovanje v postopku preiskave hudih ali sistematičnih kršitev pošlje organ ministrstvu svoje ugotovitve in informacije glede domnevnih kršitev.

1. **člen**

**(imenovanje predstavnika vlade)**

Glede na področja, na katera se nanašajo domnevne hude ali sistematične kršitve, pošlje ministrstvo vladi v odločanje zaprosilo odbora za imenovanje predstavnika ali predstavnikov vlade, ki se bodo sešli s predstavnikom ali predstavniki odbora.

1. **člen**

**(soglasje za izvedbo preiskave na ozemlju Republike Slovenije)**

1. Organ se v obrazloženem mnenju opredeli glede predloga odbora o izvedbi preiskave na ozemlju Republike Slovenije z obiskom predstavnika ali predstavnikov odbora. Če se organ strinja z izvedbo preiskave na ozemlju Republike Slovenije, v mnenje vključi tudi ime in kontaktne podatke osebe ali oseb, ki bodo v njej sodelovale.
2. Če vlada poda soglasje za izvedbo preiskave na ozemlju Republike Slovenije, prek ministrstva, v sodelovanju z ministrstvom za zunanje zadeve, z odborom uskladi vse potrebno, da predstavnik ali predstavniki odbora lahko opravijo preiskavo na ozemlju Republike Slovenije.
3. **člen**

**(odgovor na izsledke, pripombe in priporočila odbora)**

1. Organ pošlje ministrstvu obrazloženo mnenje glede izsledkov preiskave ter morebitnih pripomb in priporočil odbora iz četrtega odstavka 13. člena protokola.
2. Ministrstvo uskladi mnenja organov in oblikuje skupno mnenje.
3. **člen**

**(postopek po preiskavi)**

1. Po prejemu poziva odbora iz 14. člena protokola pošlje organ ministrstvu informacije o izvedenih in načrtovanih ukrepih na podlagi preiskave po 13. členu protokola ali dodatne informacije o vseh ukrepih, sprejetih na podlagi preiskave po 13. členu protokola.
2. Na poziv odbora in ob predhodnem soglasju vlade organ, ki je zadolžen za pripravo poročila iz 44. člena konvencije, 12. člena izbirnega protokola h konvenciji o otrokovih pravicah glede prodaje otrok, otroške prostitucije in otroške pornografije in 8. člena izbirnega protokola h konvenciji o otrokovih pravicah glede udeležbe otrok v oboroženih spopadih, v redno poročilo o uresničevanju določb konvencije in njenih vsebinskih protokolov vključi tudi informacije o vseh ukrepih, ki so bili sprejeti na podlagi preiskave po 13. členu protokola.

**Četrti del: KONČNA DOLOČBA**

1. **člen**

**(končna določba**

Ta uredba začne veljati petnajsti dan po objavi v Uradnem listu Republike Slovenije.

**OBRAZLOŽITEV**

I. UVOD

1. Pravna podlaga (besedilo, vsebina zakonske določbe, ki je podlaga za izdajo uredbe)

Drugi odstavek 4. člena Zakona o ratifikaciji Izbirnega protokola h Konvenciji o otrokovih pravicah glede postopka sporočanja kršitev (Uradni list RS – Mednarodne pogodbe, št. 3/18) določa, da Vlada Republike Slovenije za izvajanje protokola v treh mesecih od dneva deponiranja listine o ratifikaciji sprejme uredbo.

1. Rok za izdajo uredbe, določen z zakonom

Trije meseci od deponiranja listine o ratifikaciji Izbirnega protokola h Konvenciji o otrokovih pravicah glede postopka sporočanja kršitev, to je 25. 8. 2018.

1. Splošna obrazložitev predloga uredbe, če je potrebna

Izbirni protokol h Konvenciji o otrokovih pravicah glede postopka sporočanja kršitev (v nadaljnjem besedilu: protokol) je sprejela Generalna skupščina Organizacije združenih narodov na svoji 66. seji 19. decembra 2011 z resolucijo št. 66/138. Republika Slovenija je protokol podpisala 28. februarja 2012.

Protokol otrokom omogoča sporočanje kršitev glede izvajanja pravic, ki jim jih zagotavljajo Konvencija o otrokovih pravicah in njena vsebinska izbirna protokola.

Namen protokola je zagotoviti otrokom in njihovim zastopnikom dostop do učinkovitih pravnih sredstev na mednarodni ravni v primeru kršitve njihovih pravic na državni ravni. Kršitev sporoči otrok oziroma njegov zakoniti zastopnik ali skupina posameznikov.

Sporočila v primeru kršitve katere koli pravice, določene v Konvenciji o otrokovih pravicah, Izbirnem protokolu h Konvenciji o otrokovih pravicah glede prodaje otrok, otroške prostitucije in otroške pornografije ter v Izbirnem protokolu h Konvenciji o otrokovih pravicah glede udeležbe otrok v oboroženih spopadih, sprejema in obravnava Odbor za otrokove pravice (v nadaljnjem besedilu: odbor).

Protokol je procesne narave, namenjen izvajanju materialnopravnih mednarodnih pogodb s področja varstva otrokovih pravic, kar pomeni, da glede izvajanja protokola niso potrebne spremembe notranjih materialnopravnih predpisov s tega področja. Za izvajanje protokola v Republiki Sloveniji je treba sprejeti podzakonski akt, in sicer v treh mesecih od deponiranja listine o ratifikaciji.

Uredba podrobneje določa postopek priprave gradiva za obravnavo na vladi v zvezi s posameznim pozivom odbora, npr. zahtevo odbora za sprejetje zaščitnih ukrepov, zahtevo odbora za sprejetje začasnih ukrepov, sporočilom odbora o kršitvi, vabilom na ustno obravnavo itd. Za pripravo gradiv, ki se nanašajo na izvajanje protokola, za obravnavo na vladi je zadolženo ministrstvo, pristojno za družino. Pri pripravi teh gradiv sodelujejo ministrstva in organi, ki so vsebinsko pristojni za posamezna področja otrokovih pravic, tako, da pripravijo in pošljejo potrebno gradivo, na primer: poročila, pojasnila, dokumente in mnenja, ter po potrebi sprejmejo začasne ukrepe, da bi se izognili nepopravljivi škodi za žrtev ali žrtve domnevne kršitve. Ministrstvo, pristojno za družino, bo po prejemu vsebinskih odzivov preostalih organov pripravilo končni odziv kot gradivo, ki ga bo vlada obravnavala v skladu s Poslovnikom Vlade Republike Slovenije. Če se bo poziv odbora nanašal na področje, ki sodi v pristojnost ministrstva, pristojnega za družino, bo ministrstvo sámo pripravilo navedeno potrebno gradivo in gradivo za obravnavo na vladi ter vse skupaj poslalo vladi v odločanje. Ministrstvo, pristojno za družino, ne more biti zadolženo za pripravo vsebin, ki se nanašajo na posamezna področja otrokovih pravic, ki ne sodijo pod njegovo pristojnost. Ministrstvo bo ob pripravi gradiva za obravnavo na vladi sodelovalo s pristojnimi organi in po potrebi sklicalo tudi sestanke s predstavniki teh organov z namenom, da se uskladijo dokumenti in vsebine, ki bodo del gradiva za obravnavo na vladi, namenjenega končnemu odzivu vlade na poziv odbora.

Uredba poleg postopka določa tudi rok, v katerem morajo organi pripraviti potrebna gradiva, mnenja, odgovore itd. ter jih poslati ministrstvu, zadolženemu za izvajanje protokola. Rok se bo določil za vsak poziv odbora posebej in bo vezan na rok za odziv, ki ga bo v posameznem primeru določil odbor.

Vlada bo v vsakokratnem postopku pred odborom imenovala delegacijo, ki jo bo zastopala. Pri tem bo glede članov delegacije lahko upoštevala predloge pristojnih organov ali pa imenovala druge člane delegacije.

Izvajanje protokola ne posega v notranjo procesno zakonodajo Republike Slovenije. Ugotovitve in priporočila odbora nimajo neposrednega vpliva na konkretne sodne ali upravne postopke, ki še potekajo ali so že zaključeni. Ugotovitve oziroma priporočila odbora so za sodišče ali drug pristojni organ le informacija, s katero se seznani na predlog stranke ali udeleženca postopka, in to le po postopku, ki ga določajo takrat veljavna postopkovna pravila. Ugotovitve oziroma priporočila odbora upravičena stranka ali udeleženec postopka lahko predloži v procesno gradivo kot informacijo, npr. v primeru predloga za izdajo nove odločbe o varstvu in vzgoji otroka, tožbe na plačilo odškodnine ipd., vendar brez neposrednega vpliva na odločanje sodišča (ali drugega pristojnega organa), ki ostane kljub prejeti ugotovitvi ali priporočilu odbora pri svojem odločanju v konkretni zadevi popolnoma neodvisno in odloča po veljavnih procesnih pravilih glede dokazov, dejanskega stanja, izvedenskih in strokovnih mnenj ipd.

Postopek pred odborom je dopusten le, če so uporabljena vsa notranja pravna sredstva, razen kadar je uporaba pravnih sredstev nerazumno dolgotrajna ali verjetno ne bo prinesla učinkovite rešitve. Poleg tega odbor sporočila o kršitvi ne obravnava, če je odbor zadevo že obravnaval ali je ta bila ali je obravnavana v drugem mednarodnem postopku ali poravnavi. Tako bodo zelo redke izjeme, ko bo ista zadeva prej zaključena v postopku pred odborom kot v Sloveniji. Priporočila in ugotovitve odbora, razen začasnih ukrepov, se tako ne bodo nanašali neposredno na delo sodišč ali drugih upravnih organov v konkretnih zadevah, ki jih imajo v postopku. Imeli bodo širši vpliv na delo sodišč in upravnih organov, saj se bodo nanašali na sistemske, postopkovne idr. izboljšave politik, zakonodaje itd.

1. Predstavitev presoje posledic za posamezna področja, če te niso mogle biti celovito predstavljene v predlogu zakona

/